section_heading: Pozadina
paragraph_text: U priči originalnog serijala Mega (Rock) je robot stvoren kao laboratorijski asistent za znanstvenika Dr. Thomasa Lighta; nakon izdaje Dr. Wilya, Mega je promijenjen u borbenog robota da obrani svijet od Wilyievih nasilnih robotskih prijetnji te stoga postaje Mega Man (Rockman u japanskom originalu). Iako sve Mega Man igre imaju jedinstvene priče, okružje i likove, one dijele nekoliko zajedničkih značajki koje su stvorile seriju u jednu od najkonzistentnijih u povijesti videoigara. Do 1997. sve Mega Man igre su bile side scrolling igre s 2D nivoima nalik labirintima. Lik kontroliran od igrača bio je Mega Man koji se morao boriti kroz te nivoe koristeći Mega Buster top (tako nazvan u Mega Manu 4) priključen na njegovu ruku da puca na robotska čudovišta koja su prisutna u njegovom okružju. Nakon pobjeđivanja Glavnog Robota, šefa nivoa, Mega Man bi dobio sposobnost da koristi oružje tog Glavnog Robota. Svaki Glavni Robot bio je oblikovan prema određenom elementu ili predmetu npr. Cut Man, Guts Man, Ice Man, Bomb Man, Fire Man, Elec Man, Oil Man, Time Man, Metal Man, Air Man, Bubble Man, itd.